Държавен вестник, бр. 59, 2020 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  59
(3) Когато исканата по-висока категория се 
отнася за обект, чийто категоризиращ орган 
е кметът на общината, а повишаването ще 
надхвърли правомощията му по чл. 128 от 
Закона за туризма, кметът уведомява минис­
търа на туризма, като му изпраща постъпи­
лото заявление и административното досие 
на туристическия обект. 
(4) Когато искането по ал. 3 бъде заявено 
пред министъра на туризма или пред кмета на 
общината при условията на комплексно адми­
нистративно обслужване, заявителят заплаща 
таксата, определена в тарифата по Закона за 
туризма за разглеждане на документи за ка­
тегоризиране и за вписване в Националния 
туристически регистър, като към заявлението 
прилага документ за плащането є.
Чл. 27. (1) Категорията на местата за 
настаняване и на заведенията за хранене и 
развлечения се прекратява съгласно чл. 137, 
ал. 1 от Закона за туризма.
(2) Открита процедура за категоризиране 
на туристическия обект се прекратява със 
заповед на категоризиращия орган:
1. по искане на лицето, извършващо дейност 
в обекта, което е и заявител по преписката;
2. при подаване на ново заявление за 
категоризиране от друго лице, извършващо 
дейност в туристическия обект. 
(3) Откритата процедура по категоризи­
ране се прекратява и в случаите, когато при 
проверката на място от експертната работна 
група се установи, че лицето, извършващо 
дейност в обекта, е различно от заявителя, 
подал заявлението-декларация.
(4) В случаите на ал. 2 и 3 заплатената 
такса не се възстановява.
Г л а в а  п е т а
УСЛОВИЯ И РЕД ЗА РЕГИСТРИРАНЕ 
НА МЕСТА ЗА НАСТАНЯВАНЕ КЛАС 
„В“ – АПАРТАМЕНТИ ЗА ГОСТИ И СТАИ 
ЗА ГОСТИ, СЪГЛАСНО ЧЛ. 113, АЛ. 2 ОТ 
ЗАКОНА ЗА ТУРИЗМА
Чл. 28. Хотелиерство в стаи за гости и 
апартаменти за гости се извършва съгласно 
изискванията на чл. 113, ал. 2 от Закона за 
туризма.
Чл. 29. Условие за законосъобразно уп­
ражняване на дейността е лицето, което ще 
извършва хотелиерство в стаи за гости и 
апартаменти за гости, да регистрира обекта, 
в който ще упражнява дейността, пред кмета 
на общината по местонахождение на обекта.
Чл. 30. Обстоятелствата относно регистри­
раните обекти – стаи за гости и апартаменти 
за гости, се вписват в отделен раздел във 
водения от кметовете на общини електронен 
регистър съгласно чл. 167, ал. 1 от Закона за 
туризма. Кметът на общината или оправомо­
щено от него длъжностно лице издава заповед 
за вписването, съответно за заличаването, на 
обстоятелствата в Националния туристически 
регистър.
Чл. 31. (1) Лицето, което ще извършва 
хотелиерство, като предоставя услугата нас­
таняване в стаи за гости или в апартаменти 
за гости, или упълномощено от него лице 
подава заявление-декларация по образец съ­
гласно чл. 129а от Закона за туризма до кмета 
на съответната община по местонахождение 
на обекта.
1. Заявлението-декларация съдържа:
а) наименованието на лицето, което ще 
извършва хотелиерство в стая за гости или в 
апартамент за гости (с изписване с български 
и латински букви);
б) ЕИК/БУЛСАТ или ЕГН, или еквивален­
тен идентификатор, когато лицето е установено 
в държава – членка на Европейския съюз, 
или в държава – страна по Споразумението 
за европейското икономическо пространство 
или Конфедерация Швейцария;
в) идентификатор на недвижимия имот, 
който се регистрира по смисъла на чл. 26, ал. 2 
от Закона за кадастъра и имотния регистър;
г) данни за правото на собственост върху 
апартамента, в който се намира стаята за 
гости/апартамента за гости;
д) данни за правото да се извършва дейност 
хотелиерство в стая за гости/апартамент за 
гости, когато е приложимо – договор за наем, 
договор за учредено право на ползване или 
друго;
е) капацитет на обекта – брой стаи, брой 
легла.
2. Към заявлението-декларация се прилагат:
а) копие от документа за ползване на обекта, 
ако не е собствен и не подлежи на вписване 
в публичен регистър;
б) изрично пълномощно, когато заявлени­
ето-декларация се подава от пълномощник.
(2) Ако искането за регистрация на 
обект – стая за гости или апартамент за гости, 
не удовлетворява изискванията по ал. 1, т. 1 и 
чл. 129а от Закона за туризма, регистриращият 
орган или оправомощено от него длъжностно 
лица уведомява заявителя да отстрани недос­
татъците в 3-дневен срок от съобщението за 
това с указание, че неотстраняването им ще 
предизвика прекратяване на производството.
(3) Ако в указания срок недостатъците по 
заявлението-декларация не бъдат отстранени, 
кметът на общината отказва със заповед реги­
стрирането на туристическия обект. Отказът 
подлежи на обжалване по реда на Админи­
стративнопроцесуалния кодекс.